cyanic-selkie/wikianc huggingface dataset:
Happy Tree Friends
Nutty
Nutty on sokerihumalainen ja heterokromaattinen vaaleanvihreä orava, jolla on turkissaan kiinni useita makeisia. Nutty kikattaa ja nauraa enemmän kuin puhuu. Hän tekee kaikkensa saadakseen makeisia, vaikka tämä yleensä johtaakin kuolemaan. Nutty pääsee eroon makeanhimostaan jaksossa, False Alarm, tosin hurahtaen videopeleihin ja loppujen lopuksi päätyen jälleen makeisiin. Hän on kuollut 33 kertaa.
Cub
Cub on Popin poika, jolla on propellihattu. Cub jokeltaa ja nauraa paljon, ja on sarjan nuorin hahmo. Tämä kuolee usein hyvin tuskallisesti Popin ali- tai ylihuolehtivaisuuden tähden. Kuollut 41 kertaa.
Mime
Mime on violetti poro-miimikko. Kuten Cro-Marmot ja The Mole, Mime ei puhu mitään, jolloin muut hahmot eivät yleensä ymmärrä häntä. Puhumisen sijasta hän elehtii paljon, vaikkakin on päästänyt muutamia hiljaisia sanoja jaksoissa Happy Trails, Out of Sight" ja Out of Mime. Mime ajaa usein yksipyöräisellä. Hän osaa pantomiimin lisäksi myös jonglöörata, niellä tulta ja muotoilla ilmapalloja. Hän asuu sirkusteltassa, jossa on näkymättömiä huonekaluja. Toisin kuin monet muut hahmot, Mime kuolee yleensä nopeasti ja ilman tuskia. Hänen vammansa kohdistuvat usein päähän. Kuollut 26 kertaa.
Johanson–Blizzardin oireyhtymä
Hoito ja seuranta
Taudinkuvasta riippuen potilas voi joutua käyttämään pistosinsuliinia korvaamaan haiman heikentynyttä insuliinituotantoa sekä kilpirauhaslääkitystä kilpirauhasen vajaatoiminnan vuoksi. Osa synnynnäisistä poikkeavuuksista voidaan korjata operatiivisesti. Kirurgisilla toimenpiteillä voidaan korjata esimerkiksi kasvojen, virtsa- ja sukupuolielimien sekä peräaukon kehityshäiriöitä. Pysyvien hampaiden kehittymättä jääminen on mahdollista korvata hammasimplanteilla. Kuulovammaa voidaan lieventää kuulolaitteella tai sisäkorvaistutteella. Kaikissa tapauksissa hoito ei ala heti lapsuudessa, vaan osa oireyhtymään liittyvistä poikkeamista kuten diabetes, kuulon alenema ja hammaspuutokset voivat ilmentyä vasta myöhemmällä iällä.
Satakunnan Kansa
Porilaine
Lehden mukana ilmestyy torstaisin Porilaine-niminen viikkolehti, joka jaetaan kaikkiin talouksiin Porissa, Ulvilassa ja Luvialla. Porilaine syntyi kesäkuussa 2013, kun kaupunkilehti Porin Sanomat fuusioitiin Satakunnan Kansaan.
Historia
Lehden palveluksessa on vuosikymmenten saatossa työskennellyt toimittajana useita merkittäviä suomalaisia kirjailijoita ja sanomalehtimiehiä. Heistä tunnetuimpia ovat runoilija Kaarlo Kramsu sekä lehden lyhytaikainen päätoimittaja Algot Untola. Muita tunnettuja nimiä ovat muun muassa Risto Hannula, Eino Hosia, Unto Karri, Simo Ojanen, Usko Santavuori ja Jarmo Virmavirta. Myös rocktoimittaja Juho Juntunen on aloittanut uransa Satakunnan Kansassa.
Se (kirja)
Intiassa on myös vuonna 1997 tuotettu kauhusarja Woh, joka perustuu löyhästi kirjaan.
Assefa Mezgebu
Assefa Mezgebu (s. 19. kesäkuuta 1978 Sidamo, Etiopia) on etiopialainen kestävyysjuoksija. Hän on Ayele Mezgebun pikkuveli.
Kollikissankäpälä
Kollikissankäpälä eli kollinkäpälä (Antennaria plantaginifolia) on asterikasvien (Asteraceae) heimoon, kissankäpälien (Antennaria) sukuun kuuluva kasvilaji. Kollikissankäpälä muistuttaa ulkonäöltään Antennaria neglecta -lajia.
Habsburg
Itävallan Habsburg-Lothringenit
Ensimmäisessä maailmansodassa kärsityn häviön tuloksena Itävalta-Unkarin viimeinen keisari Kaarle I luopui 11. lokakuuta 1918 vallasta. Itävalta-Unkarin valtakunta pirstoutui ja Habsburg-Lothringenit karkotettiin uudesta Itävallan tasavallasta. Suku on kuitenkin yhä elossa, ja sen nykyinen päämies on Karl Habsburg-Lothringen, viimeisen keisarin Kaarle I:n pojanpoika.
Kyrösjärvi
Suurimmat saaret
Järven eteläpäässä sijaitsee Isosaari, joka on 1,4 kilometriä pitkä ja 900 metriä leveä. Yhtä suuri saari vartioi eteläpään salmea. Kontusaaren erottaa Kolkon niemestä kapea salmi, jossa kulkee Ikaalisten ja Hämeenkyrön välinen raja. Saari on 1,5 kilometriä pitkä ja 950 metriä leveä. Saaren koko kasvoi merkittävästi 1800-luvun järvenlaskujen vuoksi. Sen jälkeen saaren laajoille vesijättömaille kehittyi tervaleppämetsiköitä.
Melontareittejä
Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.
Bessel Kok
Bessel Kok (s. 13. joulukuuta 1941) on hollantilainen liikemies ja shakkitapahtumien järjestäjä, joka asuu Prahassa. Hän on toiminut hallinnon johtopaikoilla tietoliikenneyhtiöissä Belgiassa (Belgacom) ja Tšekissä.
Kok oli Suurmestarien yhdistyksen puheenjohtaja vuodesta 1985 vuoteen 1991, ja hän auttoi järjestämään vuonna 2002 Prahan sopimusta, jonka tarkoitus oli yhdistää kahdelle liitolle jakautunut shakin maailmanmestaruustitteli. Kok oli ehdolla FIDE:n presidentiksi vuonna 2006. Vaalit pidettiin heinäkuussa 2006 Torinossa, Italiassa shakkiolympialaisten aikaan. Kok hävisi äänin 54–96 Kirsan Iljumžinoville.
Italia, Illyricum et Africa
Prefektuuri perustettiin keisari Konstantinus Suuren aikana noin vuonna 306–337. Se oli kuitenkin välillä jaettuna kahdeksi prefektuuriksi, jotka olivat Italia et Africa ja Illyricum. Italia, Illyricum et Africa oli olemassa arviolta vuoteen 347 sekä vuosina 361–375, 379–388 ja 391–395, ja Italia et Africa ja Illyricum väliin jäävinä vuosina ja vuoden 395 jälkeen. Prefektuuri toimi ylemmän tason hallintoyksikkönä, ja jakautui diokeeseihin ja provinsseihin.
Diokeesit ja provinssit
Selitykset:
Pia Kinnunen
Yhden tytön äiti on pelipaikaltaan keskitorjuja.
Kobuk Valleyn kansallispuisto
Kobuk Valleyn kansallispuisto on kansallispuisto napapiirin pohjoispuolella Alaskan luoteisosassa Yhdysvalloissa. 2. joulukuuta 1980 perustettu puisto on pinta-alaltaan 6 757 neliökilometrin laajuinen, ja sitä hallinnoi National Park Service. Gates of the Arcticin kansallispuisto sijaitsee noin 50 kilometrin päässä puistosta. Kobuk Valley on Yhdysvaltain vähiten vierailtu kansallispuisto.
Himalajankivikkorastas
Koko ja ulkonäkö
Koiraan pää, kurkku, niska ja yläselkä ovat kirkkaansiniset ja muu yläosa musta, alapuolelta se on ruosteenpunainen. Siivellä on valkoinen laikku. Naaras on tumman oliivinruskea ja alapuolelta tummaviiruinen. Nuori lintu on kokonaan tumma valkoisin täplin.
Valuuttajärjestelmä
Historia
Toisen maailmansodan jälkeen perustettiin Bretton Woods -järjestelmä. Se perustui Yhdysvaltain dollariin kiinnitettyihin valuuttakursseihin. Dollarin arvo perustui kultakantaan. Järjestelmään kuului lisäksi Kansainvälisen valuuttarahaston IMF:n perustaminen. Bretton Woods heikkeni myöhemmin kelluvien valuuttakurssien yleistyessä ja romuttui lopullisesti 1976. Nykyisin suuret valuutat ovat pääasiassa vapaasti kelluvia.
Suomi
Suomi harjoitti ns. vahvan markan politiikkaa 1990-luvulla valitsemalla kiinteän valuuttakurssin suhteessa Saksan markkaan. Suomi luopui vahvan markan politiikasta vuonna 1992.
Julkinen terveydenhuolto
Julkinen terveydenhuolto tarkoittaa sitä, että terveydenhuolto tuotetaan julkisena palveluna: se maksetaan kokonaan tai pääosin julkisista varoista, kuten veroista. Vastustajat (esimerkiksi uusliberalismin kannattajat) kutsuvat julkisesti rahoitettua terveydenhuoltoa usein sosialisoiduksi terveydenhuolloksi, kun taas kannattajat (kuten vasemmisto) käyttävät nimeä yleinen terveydenhuolto.
Vysšaja Liga
Vysšaja Liga (, ”yläliiga”) oli Venäjän jääkiekon toiseksi korkein sarjataso Kontinentalnaja hokkeinaja ligan jälkeen. Liiga oli jaettu läntiseen, keskiseen ja itäiseen divisioonaan. Liigan mestaruuspalkinto on nimeltään Bratina Cup.
Paper Lace
Jäsenet
http://www.carlopaulsantanna.com/
Modo Hockey
Kauden 2016 lopussa seura putosi sarjatasoa alemmaksi Allsvenskaniin ensimmäistä kertaa yli 30 vuoteen hävittyään ratkaisevan karsintaottelusarjan Leksandia vastaan otteluin 3-4.
Toinen Samuelin kirja
Heprealaisissa raamatuissa Ensimmäinen ja Toinen Samuelin kirja lasketaan usein yhdeksi "Samuelin kirjaksi" (Sefer Sh'muel). Kirjoihin viitataan joskus myös ”Ensimmäisenä” ja ”Toisena kuninkaiden kirjana” silloin, kun Ensimmäisestä ja Toisesta kuninkaiden kirjasta käytetään nimiä ”Kolmas” ja ”Neljäs kuninkaiden kirja”.
Historia
Eksegeettisen tutkimuksen mukaan Samuelin kirjojen sisältö on koottu yksittäisistä Daavid-kertomuksista. Kertomusten kokoaminen ajoittuu pakkosiirtolaisuuden jälkeiseen aikaan viidennelle vuosisadalle eaa. Se on osa laajempaa Deuteronomistista historiateosta.
Amesbury
Historia
Vuonna 2002 Amesburyssä tehtiin tähän asti suurin pronssikautinen löytö Britanniassa. Kaivauksissa löydettiin kahden yläluokan miehen jäännökset ja yli 100 esinettä joihin lukeutuu esimerkiksi nuolenkärkiä, kupariveitsiä ja kultaisia korvariipuksia. Hauta tunnetaan nimellä "Amesbury Archer".
Zoo TV: Live from Sydney
Zoo TV: Live from Sydney on irlantilaisen rockyhtyeen U2:n vuonna 1994 julkaisema konserttielokuva. Elokuvan on ohjannut David Mallet, ja se on taltioitu 27. marraskuuta 1993 Sydneyn jalkapallostadionilla yhtyeen Zoo TV Tour -kiertueen konsertissa. Zoo TV: Live from Sydney julkaistiin alun perin 17. huhtikuuta 1994 VHS- ja Laserdisc-formaateissa, ja se myös esitettiin televisiossa ympäri maailmaa. Vuonna 2006 konsertti julkaistiin DVD-formaatissa digitaalisesti uudelleenmasteroituna.
Ensimmäinen Samuelin kirja
Heprealaisissa raamatuissa Ensimmäinen ja Toinen Samuelin kirja lasketaan usein yhdeksi "Samuelin kirjaksi" (Sefer Sh'muel). Kirjoihin viitataan joskus myös ”Ensimmäisenä” ja ”Toisena kuninkaiden kirjana” silloin, kun Ensimmäisestä ja Toisesta kuninkaiden kirjasta käytetään nimiä ”Kolmas” ja ”Neljäs kuninkaiden kirja”.
Saint-Pierre ja Miquelon
Maantiede
Ainoastaan saariryhmän kaksi suurinta saarta Saint-Pierre ja Miquelon ovat pysyvästi asuttuja. Miquelonin ja Langladen saaret yhdistää kapea maakannas. Miquelonin pohjoisosassa on 1,6 kilometriä leveä ja kuusi kilometriä pitkä kallioinen niemi. Sen eteläpuolella on monia soita ja pieniä järviä. Saaren eteläosassa puolestaan on kukkuloita, joista Morne de la Grande Montagne nousee 240 metrin korkeuteen. Langlade puolestaan on lähes tasaista vanhaa peneplaania, jossa virtaa useita lyhyitä jokia.
Päivän Sanomat
Päivän Sanomat oli vuosina 1957–1972 ilmestynyt SDP:n opposition ja myöhemmin TPSL:n pää-äänenkannattaja. Vasemmistolaisen lehden ensimmäinen päätoimittaja oli kirjailija Matti Kurjensaari 1957–1959. Kurjensaaren jälkeen päätoimittajana toimi Eero Santala aina lehden lopettamiseen asti.
Historia
Lehden perustamisessa oli mukana SAK, joka rahoitti Aarre Simosen perustamaa lehteä.
Keep Your Head Down
Musiikkityyli
Albumin uudelleenjulkaisulle lisätty ”Before U Go” on ”klassinen R&B-kappale”, joka kuvaa miehen tunteita, kun hän hyvästelee rakkaimpansa ja toivoo hänen olevan onnellinen. Kappaleen ja sen sanoituksen tunnelma on surullinen, ja sen tarkoitus oli tuoda esiin Yunhon ja Changminin äänet selkeällä tavalla.
Anders Svanebo
Karl-Erik Anders Svanebo (s. 19. toukokuuta 1984) on ruotsalainen maastohiihtäjä. Seuratasolla Svanebo edustaa Stockviks SF:ää.
Linja 7bis (Pariisin metro)
Kartta ja asemat
Linja tekee silmukan, jonka se kiertää vastapäivään.
Joosuan kirja
Historia
Historiallisesti suuntautuneessa eksegeettisessä tutkimuksessa Joosuan kirjaa pidetään vuosisatoja myöhemmin kirjoitettuna kuin ne ajat, joihin se sijoittaa tapahtumansa. Kirjan ajatellaan syntyneen useamman toimitusvaiheen seurauksena osana niin sanottua Deuteronomistista historiaa. Tuolloin kirjan teksti olisi saanut muotonsa pääosin noin 500–400 -luvuilla eaa. Kirjan myöhäistä kirjoitusajankohtaa tukee arkeologinen tutkimus, joka ei tarjoa tukea kirjan antamalle kuvalle varhaisesta sotilaallisesta maanvalloituksesta. Kirjan kertomuksen kronologiaa seuraamalla sen kuvaama luvatun maan valloitus ajottuisi 1400-luvun eaa. tienoille. Arkeologiset löydöt kuitenkin puhuvat ennemmin sen puolesta, että muinainen Israel on saanut alkunsa vähittäisenä asutuskulttuurin muutoksena 1200-luvulta eaa. eteenpäin. Esimerkiksi Jerikon ja Ain kaupungeissa suoritetut arkeologiset kaivaukset osoittavat, että kaupungeissa ei ollut lainkaan asutusta aikana, jolloin israelilaiset Joosuan kirjan mukaan valtasivat kyseiset kaupungit.
Ylimeno luvattuun maahan (1:1–5:12)
Kaksi miestä lähetetään vakoilemaan Jerikoa. Portto Raahab käyttää tilaisuutta hyväkseen ilmaistakseen uskonsa Jumalaan kätkemällä vakoojat henkensä uhalla. Vakoojat puolestaan vannovat, että hänet säästetään Jerikon hävityksessä. Vakoojat tuovat raportin, että kaikki maan asukkaat ovat lannistuneet israelilaisten takia. Koska raportti on suotuisa, Joosua lähtee heti Jordanille, joka parhaillaan tulvii. Jumala antaa nyt konkreettisen todisteen siitä, että hän tukee Joosuaa ja että Israelin keskuudessa on ”elävä Jumala”, samoin kuin Mooseksenkin aikana. (3:10) Kun liiton arkkua kantavat papit astuvat Jordaniin, yläjuoksun vedet kasaantuvat, niin että israelilaiset voivat kulkea yli kuivaa maata myöten. Joosua ottaa 12 kiveä joen keskeltä muistoksi ja asettaa toiset 12 kiveä jokeen, siihen missä papit seisovat, minkä jälkeen papit kulkevat yli ja vedet palaavat tulvakorkeuteensa. Päästyään joen yli kansa leiriytyy Gilgaliin, Jordanin ja Jerikon välille, ja sinne Joosua pystyttää muistokivet, jotta ne olisivat todistuksena tuleville sukupolville. Täällä israelilaiset ympärileikataan, koska erämaavaelluksen aikana ei ympärileikkausta ollut tehty. Passahia vietetään, manna lakkaa, ja israelilaiset alkavat lopultakin syödä maan tuotteita.
Kanaanin valloitus (5:13–12:24)
Lyötyään nuo viisi kuningasta Joosua tuhoaa Makkedan. Hän etenee etelään ja hävittää Libnan, Lakiksen, Eglonin, Hebronin ja Debirin – Suolameren ja Suurenmeren välisillä kukkuloilla sijaitsevat kaupungit. Pohjoisessa Jaabin, Hasorin kuningas, valmistautuu taisteluun. Hän lähettää laajalle alueelle, Jordanin molemmille puolille, kutsun kokoontua taistelemaan yhteisvoimin israelilaisia vastaan. Taistelu päättyy Israelin voittoon. Hasor poltetaan tulella, ja sen liittolaiskaupungit ja niiden kuninkaat vihitään tuhon omiksi. Näin Joosua ulottaa israelilaisten valta-alueen yli koko Kanaanin maan. Kolmekymmentäyksi kuningasta on kukistettu.
Zbigniew Brzezinski
Irakin sota
Yhtenä Brzezinskin opin tuloksena voidaan ajatella presidentti George W. Bushin päätöstä aloittaa Irakin sota maaliskuussa 2003. Vapaaehtoisten koalitiota koottaessa annettiin ymmärtää, etteivät Saddam Husseinin tekemät sitoumukset öljykentistä ole enää voimassa sen jälkeen kun Yhdysvallat on poistanut Saddam Husseinin vallasta. Tämä olisi koskenut Yhdistyneiden kansakuntien kauppasaarron mahdollisesti päättyessä ranskalaista TotalFinaElf:iä, venäläistä LUKoilia sekä kiinalaista China National Petroleum Companya. Käytännön seurauksena Yhdysvaltain vahvasta läsnäolosta Irakissa on seurannut se, että Kiina on joutunut hakeutumaan pienten öljyntuottajien pariin varmistaakseen teollistumisensa edellyttämän lisäöljyn tulevaisuudessa.
Islamilaisten oikeusistuinten liitto
Valtakausi
Tuomioistuimet panivat toimeen tiukan moraalikoodiston. Khat-huumeen käyttöä rajoitettiin, moraalittomat elokuvat kiellettiin, länsimaista musiikkia rajoitettiin ja naisia kehotettiin peittämään päänsä. Tuomioistuimet järjestivät myös kaksi julkista teloitusta.
Lentopallon seurajoukkueiden Pohjoismaiden-mestaruusturnaus
Vuoden 2008 turnaus
Miesten pelipaikkana toimii 25.–27. tammikuuta 2008 Kerttulan liikuntahalli Raisiossa. Miesten lopputurnaukseen karsintojen kautta tiensä selvittivät ruotsalainen Falkenberg sekä norjalainen Førde. Isäntäjoukkue Raision Loimu pääsi suoraan lopputurnaukseen. Suomalaisille joukkueille olisi ollut tarjolla toinenkin suora lopputurnauspaikka, mutta mikään liigajoukkue ei ilmaissut kiinnostustaan mitellä Pohjoismaiden-mestaruudesta.
Naisten lopputurnaus järjestettiin Salossa 26.–27. tammikuuta. Suomesta olivat mukana Salon Viesti ja Someron Pallo. Ruotsista mukaan tuli Elverket ja Norjasta Koll.
Riukuaita
Historiaa
vasen|thumb|Riukuaidan kunnostamista [[Korteniemen perinnetilalla Liesjärven kansallispuistossa.]] Aidat kehittyivät, kun pellot ja niityt ympäröitiin aitauksella, jotta eläimet pysyisivät niiden ulkopuolella. Jo 1800-luvun jälkipuolella kotieläinten omistajat yritettiin lailla määrätä pitämään eläimensä laidunaitojen sisäpuolella, mutta lopullisesti aitaustapa muuttui vasta 1950-luvulla. Peltojen ja niittyjen aidat tehtiin yleensä puusta, ja siksi puinen, vitsoilla sidottu riukuaita on vanhimpia Suomessa tavattuja aitatyyppejä. Aitamallit vaihtelivat maakunnittain. Itä-Suomessa tehtiin tiheitä aitoja, joiden tarkoitus oli estää sikoja pääsemästä peltoon sekä jäniksiä syömästä rukiin orasta. Jos seudulla ei pidetty sikoja, aitoihin jätettiin tarkoituksella aukkoja, joihin pantiin jänispauloja. Yksi perusperiaate on kuitenkin ollut, että mitä lähempänä kylää aita oli, sitä tiheämmäksi ja muutenkin paremmin se oli tehty, sillä kylässä ja sen lähellä karja ja myös siat laidunsivat vapaina. Kivisillä seuduilla pellolta koottiin kiviaitoja, joiden päälle voitiin pystyttää riukuaita.
Esa Lehikoinen (ornitologi)
Lehikoinen toimii BirdLife Suomen IBA-hankkeen ohjausryhmässä ja oli yksi vuonna 2004 perustetun linnustolausuntojen arviointilautakunnan perustajajäsenistä. Hän kuului SLY:n kolmanteen nimistötoimikuntaan, joka päätti maailman lintujen suomenkielisestä nimistöstä. Lehikoinen on kirjoittanut kymmeniä lintuaiheisia artikkeleita lehtiin, sekä useisiin tieteellisiin julkaisuihin. Hän on ollut useiden lintukirjojen toimituskunnassa ja jäsenenä muun muassa Suomen lajien uhanalaisuus – Punainen kirja 2010 lintutyöryhmässä.
Dave Pelzer
thumb|Dave Pelzer Dave Pelzer (s. 29. joulukuuta 1960) on yhdysvaltalainen kirjailija. Hän on syntynyt ja kasvanut San Franciscossa, missä hän asui tyrannimaisen äitinsä sekä muun perheen kanssa. Dave Pelzer on kirjoittanut omaelämäkerrallisen kirjan kokemuksistaan ja äidiltään saamastaan hirvittävästä kohtelusta. Suomessa kirja on ilmestynyt vuonna 2003 nimellä Pimeän poika (A Child Called "It").
Moottoripyöräkypärä
Umpikypärät
Umpikypärä suojaa koko päätä ja sen takaosa peittää niskan. Umpikypärässä on suojaava osa myös leuan edessä, kypärässä on silmien ja nenän kohdalla aukko, jossa on muovisuojus eli visiiri, joka voi olla kirkas tai sävytetty. Suojusta voidaan yleensä säätää ja usein umpikypärissä on myös tuuletusaukot. Maastokäyttöön tarkoitetut umpikypärät ovat usein avoimia kasvojen kohdalta, mutta niissä on suojaavampi visiiri ja leukaosa.
The Red Jumpsuit Apparatus
thumb|The Red Jumpsuit Apparatus esiintymässä Yhdysvaltain merivoimille Guantanamo Bayssa, Kuubassa The Red Jumpsuit Apparatus on vuonna 2003 perustettu vaihtoehto-/emorockia soittava yhtye Jacksonvillestä, Floridasta.
Siilinjärven Pesis
Palkitut
Vuoden lukkari:
Etelä-Afrikka apartheidin jälkeen
Kansallisen yhtenäisyyden hallitus
Väliaikaisen perustuslain säännösten mukaan Perustuslaillisen kokouksen tuli tehdä esitys uudesta perustuslaista 9. toukokuuta 1996 mennessä. Perustuslakituomioistuimen tarkastuksen ja Perustuslaillisen kokouksen kanssa käytyjen neuvottelujen päätteeksi uusi perustuslaki saatiin valmiiksi 2. joulukuuta 1996 ja presidentti Mandela vahvisti sen 10. joulukuuta. Perustuslaki astui voimaan 3. helmikuuta 1997. Kansallisen yhtenäisyyden hallituksen kausi jatkui vuoden 1999 vaaleihin asti, mutta 30. kesäkuuta 1996 Kansallispuolue erosi hallituksesta ja liittyi oppositioon.
Monte-Carlon filharmoninen orkesteri
Monte-Carlon filharmoninen orkesteri on Monacossa toimiva sinfoniaorkesteri, joka perustettiin vuonna 1856. Sen nykyinen musiikillinen johtaja on Marek Janowski.
Häpeä
Häpeän tunteella voi olla merkittäviä vaikutuksia ihmisen psykologiseen mukautumiseen ja ihmissuhteisiin. Ihmiset puhuvat omista häpeän tunteistaan vain harvoin.
Usein väitetään, että kivulias häpeä estää ihmisiä tekemästä väärin tai epäsopivasti. On kuitenkin havaittu, että tähän tarkoitukseen syyllisyys on tehokkaampi tunne. Sosiobiologien mukaan häpeä ja sen ilmaisu on syntynyt viestittämään alempiarvoisuutta ja alistumista lauman johtaville uroksille ja siten pienentämään konfliktin vaaraa. Häpeän aiheuttama vetäytyminen saattaa myös auttaa uhkaavien sosiaalisten tilanteiden keskeyttämisessä.
Markus Helanen
SM-liigassa Helanen on edustanut Jokereita, Pelicansia ja Lukkoa sekä pelannut Pohjois-Amerikassa yliopistosarjaa. Siellä hänet valittiin kahdesti yliopistojoukkueensa parhaaksi pelaajaksi kauden päätteeksi. Helanen oli Mestiksen tähtikentällisen maalivahti, ja vuonna 2002 hänellä oli sarjan paras torjuntaprosentti.
Yttriumalumiinigranaatti
Er:YAG
Erbiumilla doupattu YAG on myös paljolti käytetty. Sen aallonpituus on 2 940 nm.
Johannes Väisänen
Sisällissodan jälkeinen aika
Tästä hänen johtamastaan 19 miehisestä joukosta selvisi taistelusta elossa vain neljä miestä. Hänen ruumiinsa jäi viholliselle ja hänet siunattiin taistelukentälle jääneenä.
Yttriumalumiinigranaatti
Tm:YAG
Tuliumilla doupattu YAG toimii 2 010 nm aallonpituudella. Tm3+-ioni absorboi 785 nm fotoneja, mitä voidaan hyödyntää pumppaamalla Tm:YAG-kidettä tämän alueen laserdiodilla. Diodipumpatulla rakenteella saavutetaan jopa yli 100 W tehoja. Tm:YAG-lasereita käytetään lääketieteessä, meteorologiassa, sotilaallisissa sovelluksissa ja Lidar-keilauksessa. Tuliumlasereiden aallonpituus tekee niistä erityisen soveltuvia kudosten leikkaamiseen lääketieteellisissä sovellutuksissa. Niitä käytetään varsinkin vettä sisältävien pehmytkudosten operoimiseen.
Toinen aikakirja
Sisältö
Toinen aikakirja sisältää lähinnä historiallisen selonteon kuningas Salomon valtakaudesta sekä häntä seuranneiden Juudan kuninkaiden valtakausista, päättyen Babylonin vankeuteen.
Eduard Ševardnadze
Eduard Ambrosis dze Ševardnadze (25. tammikuuta 1928 Lantškhuti, Transkaukasian SNT – 7. heinäkuuta 2014) oli georgialainen poliitikko ja Georgian pitkäaikainen presidentti.
David Chiu
David Chiu (s. 23. elokuuta 1960, Kiina) on kiinalaissyntyinen yhdysvaltalainen pokeriammattilainen. Chiu on voittanut urallaan neljä World Series of Poker (WSOP) -turnausta ja yhden World Poker Tour (WPT) -osakilpailun.
Kellohattu
Kellohattuihin kiinnitettiin usein erilaisia nauhoja välittämään viestejä kantajastaan. Yleisiä viestejä olivat esimerkiksi nuolenmuotoinen nauha, joka osoitti kantajansa olevan vielä naimaton mutta seurustelevan jonkun kanssa sekä solmittu nauha, joka viittasi kantajansa solmineen avioliiton. Runsaasti koristeltu rusetti tai ruusuke kertoi kantajansa olevan seurustelusta kiinnostunut naimaton yksineläjä.
1980-luvun lopulla kehitettiin kellohatusta uusia muunnelmia, kuten Patrick Kellyn versio, jossa on napitettu lieri. Muunnelmat elvyttivät hieman yleistä kiinnostusta kellohattuja kohtaan.
Warminster
Historia
Kaupungin varallisuus kasvoi villakaupan johdosta myöhäiskeskiajalla, ja sen ansiosta kaupunkiin rakennettiin monia merkittäviä rakennuksia, kuten Pyhälle Dionysiukselle omistettu Minster Church of Saint Denys. Kirkossa oli myös silloin rakenteilla olevan Salisburyn katedraalin urut.
Endymion
John Keats on saanut hahmosta aiheen runoonsa "Endymion".
Epäitsenäinen kauppala
Epäitsenäinen kauppala Ruotsissa
Epäitsenäinen kauppala (ruots. municipalköping) oli Ruotsissa 1930-luvulta lähtien nimitys 13 pienelle kauppalalle, joista 12 oli saanut kauppalanoikeudet ala- tai vapaakauppalana ennen vuoden 1862 kunnallislakien voimaanastumista. Poikkeuksena tästä oli Nybro, joka sai vapaakauppalanoikeudet vuonna 1865. Vuoden 1862 kuntauudistuksessa nämä 13 kauppalaa katsottiin aivan liian pieniksi, jotta ne voisivat muodostaa oman kauppalakuntansa. Nämä kauppalat jäivät osaksi maalaiskuntaa, ja käytännössä ne rinnastettiin taajaväkisiin yhdyskuntiin. Käsitettä epäitsenäinen kauppala käytettiin erottamaan ne taajaväkisistä yhdyskunnista ja oman kuntansa muodostavista kauppaloista. Vuonna 1919 päätettiin, että jatkossa kaikki uudet kauppalat tulisivat muodostamaan oman kunnan. Epäitsenäiset kauppalat lakkautettiin sen jälkeen asteittain vuoteen 1956 mennessä.
TK-komppania
Kirjoittajat
Jatkosodan syttyessä kirjoittajien mieliala oli korkealla, sillä he ajattelivat pääsevänsä kuvailemaan voitokasta taivalta. Mukaan lähteneistä vanhin oli 59-vuotias Sakari Pälsi. Kirjailija Olavi Paavolainen muotoili tunnelmaksi “miten kiitollinen tehtävä meitä propagandamiehiä nyt odottaa.” Todellisuus oli kuitenkin karumpaa varsinkin sen jälkeen, kun usko Saksan voittoon oli mennyt. Sen jälkeen vastustajaa oli kuvattava asiallisesti, eikä lopulta edes voitoksi kääntyneitä taisteluja kuten Ilomantsin taistelua saanut nimittää voitoksi.
Kuvaajat
TK-kuvaajiksi komennetut miehet olivat siviiliammatiltaan joko valokuvaajia tai pitkälle ehtineitä harrastajia. TK-kuvaajien pioneereja olivat Osvald Hedenström, Kauko Kivi ja Pekka Kyytinen sekä varkautelainen Paavo Jänis. Myöhemmin pitkät lehtikuvaajan urat tekivät Ensio Liesimaa ja Erkki Viitasalo. Valokuvauksen harrastaja oli Kim Borg, joka opiskeli Teknillisessä korkeakoulussa mutta jonka opinnot jäivät oopperalaulun takia.
Ohjeistettua toimintaa
Kuvaajille ja piirtäjille annettiin suulliset ohjeet, joiden mukaan heidän tuli kuvata ennen kaikkea:
Sensuuri
Jokainen TK-kuva ja teksti tarkastettiin Päämajassa. Osa kuvista joutui julkaisukieltoon sodan aikana. Raaimpia taistelun jälkiä ja partisaanien uhreja ei haluttu näyttää kotirintamalle. Myös urheilukilpailujen kuvaus kiellettiin asemasodan aikana, jotta kotirintama ei olisi saanut väärää kuvaa rintaman olosuhteista.
Vuoritalekana
Elinympäristö
Vuoritalekanan elinympäristöä ovat trooppiset ja subtrooppiset alavat metsät ja vuoristometsät.
The Beatles
Amerikan valloitus, elokuvat ja maailmankiertue (1964–1965)
Yhtye lähti kesäkuussa 1964 maailmankiertueelle, joka alkoi kesäkuussa 1964 Kööpenhaminasta ja jatkui Alankomaihin, Hongkongiin, Australiaan ja Uuteen-Seelantiin. Yhtyettä vastassa oli kaikkialla hysteerisiä fanijoukkoja, jotka pyrkivät niin lähelle idoleitaan että yhtye joutui pakenemaan konserteistaan panssaroiduissa autoissa. Eurooppaan palattuaan yhtye esiintyi vielä heinäkuussa 1964 Johanneshovin jäästadionilla, Tukholmassa.
Siirtyminen kokeellisempaan musiikkiin (1965–1967)
Vuoden 1965 aikana Paul McCartneyn ja John Lennonin erot lauluntekijöinä alkoivat näkyä heidän musiikissaan. McCartney oli musiikillisesti konservatiivinen, sentimentaalinen ja miellyttämishaluinen siinä kuin Lennon oli kapinallinen, kyyninen ja sanallisesti lahjakas. Kumpikin oli kuitenkin poikkeuksellisen luova, minkä seurauksena The Beatlesin musiikki alkoi ottaa uusia suuntia. Yhtye alkoi vuonna 1965 tehdä erilaisia kokeiluja, jollaisia ei rockmusiikissa aiemmin ollut nähty. McCartneyn keväällä 1965 tekemän balladin ”Yesterday” levytyksessä käytettiin tuottaja George Martinin ehdotuksesta jousikvartettia. Kappaleesta tuli listaykkönen ja myöhemmin yhtyeen eniten versioitu laulu. Yhtyeen kokeilunhalu kasvoi, ja vuoden 1965 lopulla julkaistulla Rubber Soul -albumilla se aloitti erkaantumisen alkuvuosiensa tyylistä. Lennon vakavoitui ja alkoi ottaa sanoituksiinsa vaikutteita Bob Dylanin sanoituksista. George Harrison toi albumille intialaisen sitar-kielisoittimen, jonka uudenlainen äänensävy kuuluu kappaleessa ”Norwegian Wood”. Yhtye alkoi tehdä kokeiluja myös musiikkinsa rakenteen kanssa. Albumi äänitettiin neljälle raidalle aiempien albumien kahden raidan sijaan, minkä ansiosta kappaleet voitiin rakentaa vapaammin taso tasolta. Luovaan työhön osallistuivat niin yhtyeen kolme lauluntekijää kuin tuottaja Martinkin, jonka tehtävä oli hioa ideat lopulliseen muotoonsa. Yhtyeen uudistuminen näkyi myös psykedeliaa ennakoivassa hiukan surrealistisessa albuminkannessa.
”Valkoinen tupla” – yhteishenki rakoilee (1968–1969)
Helmikuussa 1968 yhtyeen neljä jäsentä matkustivat Intiaan Rishikeshiin Maharishin retriittiin. Näihin aikoihin Lennon alkoi seurustella tiiviisti japanilaisen taiteilijan Yoko Onon kanssa, josta tuli myöhemmin hänen vaimonsa. Lennon otti Onon mukaan myös studioon, mikä aiheutti kitkaa yhtyeen sisällä.
Viimeisen kerran The Beatles nähtiin esiintymässä 30. tammikuuta 1969, jolloin yhtye nousi levy-yhtiö Applen talon katolle soittamaan ilmaisen konsertin. Ensimmäisenä esitettiin ”Get Back”, joka soitettiin kahteen kertaan, ja siihen palattiin vielä 42-minuuttisen setin lopuksi. Kaikkiaan katolla soitettiin seitsemän kappaletta sekä hupailumielessä esitettyjä välisoittoja.
Viimeinen albumi ja hajoaminen (1969–1970)
Vuoden 1969 lopulla suurta mediahuomiota sai väite, jonka mukaan McCartney olisi kuollut, ja todisteet olisi löydettävissä yhtyeen sanoituksista ja albuminkansista. McCartney oli elossa, mutta The Beatles oli käytännössä jo lopettanut toimintansa. Lennon ja Ono kiersivät maailmaa järjestäen erilaisia rauhantempauksia, ja Harrison valmisteli sooloalbumiaan. Huhtikuussa 1970 edellisen vuoden talven äänityssessioista julkaistiin albumi Let It Be ja samanniminen dokumenttielokuva. Vähän ennen albumin julkaisua McCartney ilmoitti 10. huhtikuuta 1970 lehdistötiedotteessa jättävänsä Beatlesin. Ilmoitus tuli muille jäsenille yllätyksenä. Jo edellisen vuoden joulukuussa Lennon oli kertonut jättävänsä yhtyeen, mutta kommentti ei ollut päätynyt julkisuuteen.
Tahtilajit ja rytmi
The Beatles nousi rockmusiikin suureksi uudistajaksi. Yhtye alkoi etenkin vuoden 1965 jälkeen tuoda rytmeihinsä, melodioihinsa ja harmonioihinsa elementtejä, joita ei rockmusiikissa heitä ennen ollut käytetty.
Sointukulut
Blueskaava The Beatlesin tuotannossa esiintyy esimerkiksi kappalessa ”Yer Blues”, joskin hiukan muunneltuna.
Las Palmas (albumi)
Muuta
Las Palmas on yksi harvoista suomalaisista albumeista, joka on julkaistu myös 8-raitana.
Jacob Josefson
NHL-varaus ja tulokassopimus New Jersey Devilsiin
Toukokuussa 2010 Josefson teki kolmivuotisen tulokassopimuksen New Jersey Devilsin kanssa. Hän aloitti kauden 2010–2011 seuran farmijoukkue Albany Devilsissa, AHL:ssä. Josefson teki NHL-debyyttinsä New Jerseyssa 15. lokakuuta 2010 Colorado Avalanchea vastaan. Hän sai ottelussa jääaikaa 15.13 minuuttia ja Josefson keräsi teholukeman –1. NHL-uransa avausmaalin hän teki 12. maaliskuuta 2011 New York Islandersia vastaan. Josefson keräsi ottelussa myös yhden syöttöpisteen oltuaan kakkossyöttäjänä David Clarksonin tekemään maaliin. Hän pelasi lopulta suurimman osan kaudestaan Devilsin NHL-joukkueessa tehden 28 runkosarjaottelussa tehot 3+7=10. AHL:ssä Josefson pelasi 18 runkosarjaottelua tehopistein 3+9=12. Hänen kautensa jäi rikkonaiseksi lokakuussa 2010 tulleen, leikkaushoitoa vaatinen käsivamman vuoksi, mikä piti Josefsonin sivussa tammikuuhun 2011 saakka.
Iida Murto
Tyttöjen maajoukkueen vakionimiin kuuluva Murto on pelipaikaltaan yleispelaaja. Ennen lentopalloon keskittymistään Murto pelasi muun muassa jalkapalloa.
Graham Taylor
Ura
Kesällä 1987 Taylor siirtyi Watfordista Aston Villan päävalmentajaksi. Hän valmensi seuran takaisin pääsarjaan ensimmäisellä kaudellaan ja kaudella 1989/1990 Villa sijoittui hänen johdollaan liigassa toiseksi. Taylorin hienot tulokset seurojensa peräsimessä nostivat hänet englantilaisvalmentajien eliittiin, vaikkei Taylor voittanutkaan ainoatakaan mestaruutta. Vuonna 1990 hän jätti Villan, kun hänestä tuli Bobby Robsonin seuraaja Englannin jalkapallomaajoukkueen päävalmentajana. Maajoukkuevalmentajana Taylor sai paljon kritiikkiä osakseen muun muassa pudotettuaan Paul Gascoignen ja Gordon Cowansin maajoukkueesta. Taylor yritti uudistaa maajoukkueen kokoonpanoa, mutta hänellä oli koko pestinsä ajan vaikeuksia löytää toimivaa joukkuetta. Hänen aikanaa kaikkiaan 58 pelaajaa esiintyi Englannin maajoukkuepaidassa. Tulokset jäivätkin kehnoiksi. EM-kisoissa 1992 Englanti pelasi maalittomat tasapelit Tanskaa ja Ranskaa vastaan sekä hävisi lohkovaiheen viimeisen kamppailun isäntämaa Ruotsille 2–1.
Castelo de São Jorge
pienoiskuva|Linna on rakennettu kukkulalle, josta avautuu näkymä kaupungin kattojen yli. pienoiskuva|450px|Linna [[Tajo|Tajojoelta.]] Castelo de São Jorge (Pyhän Yrjänän linna) on keskiaikainen linna Alfaman kaupunginosassa Lissabonissa. Paikalla on ollut linnoitus ja roomalaisaikana, mutta vanhin osa nykyisestä linnasta on rakennettu 900-luvulla, kun alue oli maurien miehittämä. Vuonna 1147 ristiretkeläiset valtasivat sen neljän kuukauden piirityksen jälkeen. Linnan uusi isäntä Alfonso I laajensi rakennusta huomattavasti.
Härkäpapu
Nykyään härkäpavun tärkeimpiä viljely­alueita ovat Kiina, Egypti ja Etiopia. Varsinkin Egyptissä se on köyhän väestön­osan tärkein proteiinin lähde.
Härkäpapu Suomessa
Suomessa härkäpavun viljely on alkanut viimeistään merovingiajalla eli 600-luvulla. Härkäpapu oli perunan ja vihreän herneen tuloon saakka Suomessa hyvin suosittu ravintokasvi. Sitä viljeltiin etenkin Kaakkois-Suomessa, Kymi­joen ja Päijänteen itäpuolella. Härkä­papua on Suomessa perinteisesti käytetty lähinnä ihmis­ravintona toisin kuin eteläisemmissä maissa, joissa se on ollut myös tärkeä rehu­kasvi. Etelä-Karjalassa papurokka oli perinteisesti pitojen viimeinen ruokalaji. Härkäpavun eli rokka­pavun viljely supistui Suomessa kuitenkin nopeasti, ja 1960-luvulla tutkijat tapasivat sitä enää vain Lappeenrannan seudun kylistä. Savitaipaleella ja Lemillä härkäpavun perinteinen viljely jatkuu edelleen. Viime vuosikymmeninä siitä on jalostettu lajikkeita (Ukko, Kontu) kotimaisen rehuntuotannon tarpeisiin. Näitä rehulajikkeita on myös kokeiltu käyttää ruuan raaka-aineina.
Porin rautatieasema
Muutostyöt
Asemarakennuksen alkuperäinen asu on säilynyt lähinnä odotushallissa, kun taas siipirakennusten tilat on uusittu lähes kokonaan. Vuonna 1957 tehtiin muutostöitä, joiden yhteydessä muun muassa asemahallin valaisimet vaihdettiin uusiin Paavo Tynellin suunnittelemiin. Vuonna 1968 postitoimisto muutettiin viestilaitetilaksi, ja samalla rakennuksessa siirryttiin puu- ja hiililämmityksestä öljylämmitykseen. Lipunmyyntiä laajennettiin vuonna 1976. Neljä vuotta myöhemmin asemaravintola muutettiin VR:n työntekijöiden ruokalaksi ja asemahalliin avattiin kahvio yhdistämällä kolme pienempää kioskia. Samalla rakennettiin myös uudet wc-tilat ja matkatavarasäilytys muutettiin asemamiehen työhuoneeksi.
Rotimo (Vieremä)
Vesistösuhteet
Valuma-alue saa pääosan vedestään Rahajoen valuma-alueelta (04.548), jonka laskujoki Rahajoki tulee Rahajärvestä (201 ha), ja Petäjäjoen valuma-alueelta (04.547), joka laskee Petäjäjärvestä (25 ha) Petäjäjokea myöten myös järven pohjoisosiin. Rotimojoen alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Hällämö (88 ha), Koiralampi, Kotilampi ja Mustalampi (2 ha), jotka laskevat järven luusuan viereen samaa laskuojaa myöten, sekä Hirvilampi (1 ha), joka sijaitsee järven itäpuolella sijaitsevalla Hirvisuolla.
Järven laskujoki Rotimonjoki laskee 8,5 kilometrin päässä Salahminjärveen (520 ha), jonka vedenpinta on 45 metriä alempana. Jokeen yhtyy oikealta Luvejoki, joka virtaa siihen pohjois-luoteesta.
Lena Lymareva-Flink
Lymareva debytoi Suomen Mestaruusliigassa LP Viestissä kaudella 2014–2015, jolloin hän pelasi myös Mestarien liigaa. Hän voitti joukkueessa Suomen Cupin 2014 ja Suomen mestaruuden 2015. Hänet valittiin avauskaudellaan Mestaruusliigassa 2014–2015 kolme kertaa kuukauden tähdistöön ja kerran kuukauden pelaajaksi (tammikuu).
Toisella kaudellaan 2015–2016 Lymareva voitti Suomen Cupin ja SM-hopeaa. Hänet valittiin kaksi kertaa kuukauden tähdistöön (helmi- ja maaliskuu).
Red Bull RB11
Ennen kauden alkua
Red Bullin entinen pääsuunnittelija Adrian Newey siirtyi sivuun auton suunnittelun johdosta edellisen kauden aikana. Auton kehityksestä vastaa nyt Rob Marshall. Tallille neljä kuljettajien maailmanmestaruutta tuonut Sebastian Vettel siirtyi Scuderia Ferrarille. Hänen tilalleen otettiin Red Bullin sisartallissa Toro Rossolla ajanut Daniil Kvjat. Tallin siteet moottoritoimittaja Renault'hon ovat aiempaa tiiviimmät Red Bullin ja Toro Rosson ollessa ainoat kyseisiä moottoreita käyttävät tallit. RB10-autossa moottori oli suurin heikkous, joten suurin kehitys on tehty sen ympärillä.
Alkukausi
Kauden avannut Australian GP oli tallille pettymys. Perjantaina talli joutui vaihtamaan Ricciardon autosta moottorin, eikä hän päässyt ollenkaan ajamaan toisissa vapaissa harjoituksissa. Aika-ajoissa Kvjat ei päässyt edes viimeiseen aika-ajo-osioon, vaan jäi 13:nneksi vaihdelaatikko-ongelmien vuoksi. Ricciardo ajoi seitsemänteen ruutuun. Daniil Kvjat ei pystynyt ajamaan kilpailussa ollenkaan, sillä hänen autonsa vaihdelaatikko ylikuumeni hänen ajaessaan lähtöruudukkoon jo ennen lämmittelykierrosta. Ricciardo sijoittui kuudenneksi, mutta jäi kilpailun voittajasta yli kierroksen verran. Talli syytti ongelmista ja suorituskyvyn puutteesta moottoritoimittajaansa Renault'ta.
Päämaja
Sisällissota
Mannerheim nimitettiin hallituksen joukkojen ylipäälliköksi 26. tammikuuta 1918. Tulevaan päämajakaupunkiin Vaasaan hän oli apulaisineen siirtynyt 18. tammikuuta illalla. Ylipäällikön päiväkäskyssä n:o 1 (2. helmikuuta 1918) julkaistaan esikunnan kokoonpano:
USS Gambier Bay (CVE-73)
USS Gambier Bay (runkonumerot AVG-73, ACV-73 ja CVE-73) oli Yhdysvaltain laivaston Casablanca-luokan saattuetukialus, joka upposi 25. lokakuuta 1944 Samarin saaren taistelussa keisarillisen Japanin laivaston alusten tykkitulessa.
Fredrik Pacius
Elämänvaiheet
Opiskelun jälkeen Pacius konsertoi Pohjois-Saksan kaupungeissa. Vuonna 1828 hän muutti Tukholmaan, jossa yleni hovisoittokunnan jäseneksi ja sooloviulunsoittajaksi. Vuosina 1828–1834 hän toimi Tukholman Kuninkaallisen hoviorkesterin ensiviulistina ennen kuin muutti Helsinkiin ja ryhtyi opettamaan musiikkia Helsingin yliopistossa vuonna 1834. Turussa oli musiikkia harrastettu jo aikaisemmin, mutta Helsingissä oli Paciuksen saapuessa vain yksi kaksitoistamiehinen orkesteri. Pacius perusti Helsinkiin musikaalisen yhdistyksen, mieskuoron Akademiska Sångföreningenin 1838 ja orkesterin. Vuonna 1848 hän sävelsi kuorolaulun Maamme Johan Ludvig Runebergin runoon ”Vårt Land”, minkä lisäksi hän sovitti taiteellisesti myös eräitä suomalaisia kansansävelmiä. Hieman vähemmän tunnettuja Paciuksen isänmaallisia sävelmiä ovat isänmaallinen mieskuorolaulu Suomen laulu sekä sävellys Runebergin runoon Sotilaspoika. Myös Viron kansallislaulu Mu isamaa, mu õnn ja rõõm ja liiviläisten kansallislaulu Min izāmō käyttävät Paciuksen sävelmää.
Serge Gainsbourg
Elämä
Gainsbourg sävelsi elämänsä aikana musiikin yli 40 elokuvaan. Hän myös ohjasi neljä elokuvaa.
Pariisin Cité de la musiquessa oli vuonna 2009 Gainsbourgia käsittelevä näyttely, jossa oli esillä Gainsbourgia ja hänen tuotantoaan käsitteleviä kuvia, videoita, levynkansia ja muuta henkilökohtaista materiaalia.
Ulla Soinne
Ulla Soinne (s. 1958) on suomalainen altto­viulisti ja musiikkipedagogi Paavo Sointeen tytär.
Linja 8 (Pariisin metro)
Asemat
Linjassa 8 on 38 asemaa, joista kolmessatoista on vaihtomahdollisuus yhteensä 12 muuhun linjaan ja kolmeen RER-linjaan.
The Saints (australialainen yhtye)
The Saints on australialainen punk rock-yhtye, joka perustettiin Brisbanessa vuonna 1974. Perustajajäseniä olivat: Chris Bailey (laulaja-lauluntekijä, myöhemmin myös kitaristi), Ivor Hay (rumpali) ja Ed Kuepper (kitaristi-lauluntekijä). Yhtye on käynyt läpi useita jäsenvaihdoksia. Viimeinen alkuperäisjäsen Chris Bailey kuoli huhtikuussa 2022. Yhtye pääsi Australian Recording Industry Association (ARIA) Hall of Fameen vuonna 2001.
Son Goku (Dragon Ball)
Animen ja mangan käännöksissä Son Gokun koko nimeä käytetään joko harvemmin tai ei ollenkaan. Syynä oli se, että [sukunimi] Son olisi aiheuttanut hämmennystä englanninkielisessä käännöksessä joten nimi usein käänettiin vain Gokuksi. Goku on saiyalainen, jonka takia hänellä on myös saiyalainen nimi Kakarot. Hänet lähetettiin vauvana Vegeta-planeetalta valloittamaan Maa. Isoisä Son Gohan löysi Gokun ja otti hänet hoivaansa. Goku oli aluksi saiyalaisen luonteensa takia hyvin riehakas, mutta lopulta hän muuttui rauhallisemmaksi kalliolta pudotessa päähän kohdistuneen iskun takia.
Reijo Viita
Pohjaslahti, soittokunta ja soittajat
Pohjaslahden Työväenyhdistyksen Torvisoittokunta oli perustettu 1919. Reijo Viita meni soittokuntaan 1940- luvun lopulla. Reijo sanoi – klarinetti sieltä annettiin käteen. Opettajaksi alkoi Veikko Tiensuu. Soittokunta saikin nopeasti uuden nuoren klarinetistin, joka kiersi vuoteen 1955 asti soittokunnan mukana.
Kullervo Linnan orkesteri ja Reijo Viita
Uudelle solistille oli saatava levy ja Kullervo Linna veikin jo kesäkuussa Reijon koelauluun Toivo Kärjen luo. Reijo muistaa – lauloin ”Tähti ja meripoika" – valssia ja Topi säesti pianolla. Vain vähän lauloin, kun Topi sanoi – aloitetaan. Huomiseksi sävellän tangon ja Kullervo säveltää singlen toiselle puolelle. Kaksi päivää harjoittelet ja sitten levytetään.
Reijon menestys johti myös Fan–Clubin perustamiseen Helsingissä. Keikkaputki Kullervo Linnan orkesterilla ja Reijo Viidalla oli melkoinen. Vuonna 1967 oli 178 keikkaa ja 1968 oli 180 keikkaa. Päivätyön ohella urakka on ollut melkoinen. Tuolloin oli menossa tangobuumi ja levytykset olivat singlelevyjä, joita tehtiin muutama vuodessa. Levytysten määrä ei tämän vuoksi noussut suureksi. LP-levy yleistyikin vasta seuraavina vuosina. Tangokauden jälkeen tuli humppabuumi ja jälleen tarvittiin levytyksiin Reijo Viitaa.
Kullervo Linnan orkesterin kokoonpano oli pitkään Reijon aikana:
Andy van der Meyde
Ajaxin akatemiasta valmistunut van der Meyde teki ensiesityksensä joukkueessa 18-vuotiaana ottelussa FC Twentea vastaan 12. marraskuuta 1997. Vuonna 1999 hän meni vuodeksi lainalle Twenteen. 32 lainaottelussa hän teki kaksi maalia. Laina-ajan jälkeen van der Meyde palasi Ajaxiin, jossa pelasi 86 ottelua ennen kuin siirtyi Interiin neljällä miljoonalla punnalla.
Vale-Dmitri II
Tämä toinen Dmitri, jota kutsuttiin myös Tušinon rosvoksi, sai tukea arojen kasakoilta. Syyskuussa 1607 hänen onnistui hankkia itselleen hieman laillisuuden tuntua menemällä naimisiin edellisen vale-Dmitrin lesken, puolalaisen aatelisen Marina Mnišekin eli Maria Jurjevnan (1588-1614) kanssa. Vaikka toinen vale-Dmitri hallitsikin suurta osaa Venäjästä, häntä ei pidetä hallitsijana venäläisessä historiankirjoituksessa toisin kuin ensimmäistä vale-Dmitriä.
Vale-Dmitri II surmattiin valtataistelun yhteydessä vuonna 1610. Hänen jälkeensä ilmaantui vielä kolmas vale-Dmitri.
Utin lentoasema
Historia
Vakituinen lentotoiminta alkoi, kun kaksi venäläistä Nieuport 23 -hävittäjää ja kaksi saksalaista D.F.W. -tiedustelukonetta sekä yksi venäläinen Nieuport 10 -tiedustelukone siirrettiin 14.–15. kesäkuuta 1918 Uttiin Antreasta. Kentälle pystytettiin kaksi Saksasta hankittua telttahallia.
1950-luvun puolivälissä lennosto sai kalustokseen Valmet Vihuri -koulukoneet ja luopui Messerschmitt Bf 109 -hävittäjäkalustostaan.
Kuljetus- ja tiedustelulentue/Karjalan Lennosto perustettiin 1. heinäkuuta 1958 Uttiin. Laskuvarjojääkärien koulutus Uttiin perustetussa Laskuvarjojääkärikoulussa alkoi vuonna 1962.
Torsten Andersson
Elämäkerta
Vuosiin hän ei maalannut ollenkaan, mutta 1970-luvulla hän löysi taiteen uudestaan. 1990-luvulla hän lahjoitti parikymmentä suurta maalausta Malmön taidemuseolle, jolla siten on merkittävin Anderssonin töiden kokoelma.
Jalkarätti
Jalkarätin koko määräytyy käyttäjän jalan mukaan siten, että rätin pituus ja leveys ovat kumpikin noin 1,5 kertaa jalkaterän pituus. Jalkarättiä käärittäessä on varottava, ettei jalkapohjan alle muodostu ryppyjä, koska ne aiheuttavat hiertymiä. Jalkarättejä käytettiin palveluksessa nahkasaappaissa ja ne imivät marssilla erittyvän hien tehokkaasti. Huollon kannalta jalkarätti oli helpompi, koska ei tarvita erillisiä kokoja kuten sukissa. Jalkarätti soveltuu kuitenkin parhaiten pehmeäpohjaisiin perinnejalkineisiin ja saappaissa sen käyttö edellytti pitkähköä harjoittelua. Jalkarätit poistettiin Suomen armeijan käytöstä vähitellen 1980- ja 1990-lukujen taitteessa. Sotilas- ja virkapukuohjeesta jalkarätit poistuivat vuonna 2001.
Heinz Holliger
thumb|right|Heinz Holliger Heinz Holliger (s. 21. toukokuuta 1939 Langenthal) on sveitsiläinen säveltäjä ja oboisti.
Langenthalissa Sveitsissä syntynyt Holliger aloitti kotikylässään musiikkiopintonsa nokkahuilun, pianon ja klarinetin soitolla. Päästyään Bernin konservatorioon Holliger vaihtoi pääinstrumentikseen oboen, jonka opiskelua hän jatkoi myöhemmin Pierre Pierlotin johdolla Pariisissa. Kansainvälisten kilpailuvoittojen ansiosta (Geneve 1959, München 1961) Holliger on luonut solistiuran aikansa näkyvimpänä oboistina ja instrumentin keinovarojen tärkeimpänä uudistajana. Samanaikaisesti instrumenttiopintojensa kanssa Holliger opiskeli sävellystä, ensin Bernissä Sándor Veressin ja myöhemmin Pariisissa Pierre Boulezin johdolla (1961–1963). Säveltäjänä Holliger on palkittu muun muassa Frankfurt Music Award (1987) ja Ernst-von-Siemens Music Award (1991) -huomionosoituksilla. Sävellystyön ja solistisen konsertoinnin ohessa Holliger on aktiivinen kamarimuusikko ja kapellimestari. Orkesterinjohtajana Holliger vierailee säännöllisesti muun muassa Wienin konserttitalossa ja Zurichin oopperatalossa.
Anton LaVey
Yksityiselämä ja persoona
LaVey meni vuonna 1951 naimisiin 15-vuotiaan Carole Lansingin kanssa ja sai tämän kanssa tyttären Karlan 1952. Vuonna 1960 LaVey erosi vaimostaan Diane Hegartyn vuoksi, jonka kanssa hän sai toisen tyttärensä Zeenan vuonna 1964. Hän erosi 1980 ja sai vuonna 1993 pojan Xerxesin kolmannen kumppaninsa Blanche Bartonin kanssa. Zeena LaVey (nykyisin Schreck) katkaisi välinsä isäänsä vuonna 1990 ja erosi Saatanan kirkosta.
Häntä
Hännän käyttötarkoitus
Häntää voi käyttää myös viidentenä raajana. Monet kiipeilevät eläimet voivat ottaa tukevia otteita hännällään tai jopa roikkua häntänsä varassa. Liito-oravat puolestaan käyttävät häntäänsä peräsimenä ilmaliitojen aikana.
Häntä ihmisillä
Ihmisillä ja ihmisapinoilla ei ole häntää, vaan pelkkä luinen surkastuma, häntäluu, joka ei ulotu ruumiin ulkopuolelle. Tutkimuksessa on löydetty geeni, jonka ansiosta ihmisillä ei ole häntää. Vielä on jäljellä kysymys, miksi evoluutio suosi hännättömyyttä.
The Zeta Project
The Zeta Project on yhdysvaltalainen Warner Bros. Animationin tuottama animaatiosarja, joka on Batman of the Futuresta tehty spin-off sarja. Sen loi Robert Goodman ja pääosissa esiintyivät Diedrich Bader ja Julie Nathanson. Sarja palkittiin vuosina 2001 ja 2002 WIN-palkinnolla ja se sai myös kaksi Daytime Emmy ehdokkuutta vuosina 2002 ja 2003.
Jaksoluettelo
1. tuotantokausi (2001)
Maija Einfelde
Einfelde voitti Barlow Foundationin kansainvälisessä musiikkikilpailussa ensipalkinnon vuonna 1997, ja hän on sittemmin noussut yhdeksi tunnetuimmista latvialaisista säveltäjistä.
Peugeot 205
Peugeot 205 Turbo 16 Evolution 2
Evo2-malli otettiin kilpailukäyttöön puolivälissä kautta 1985, jolloin Salonen ja Peugeot voittivat mestaruuden. Juha Kankkunen voitti autolla kauden 1986 mestaruuden. Sanremon rallissa 1986 järjestäjät hylkäsivät auton sivuhelmojen vuoksi, mutta myöhemmin FISA tyrmäsi järjestäjien päätöksen ja rallin pisteet mitätöitiin. Valmistajien mestaruus meni siten Peugeotille ja kuljettajien mestaruus Kankkuselle.
Léon Bakst
Yksityiselämä
Vuoden 1917 vallankumouksen jälkeen Léonin sisar - kirjailija, runoilija ja kääntäjä Rosalia Manfred - kuoli nälkään Venäjällä vuonna 1918. Hänellä oli poika Albert Manfred, josta tuli kuuluisa historioitsija. Saatuaan uutisen sisarensa kuolemasta Bakst sai hermoromahduksen ja sairastui niin vakavasti, ettei sietänyt valoa, melua tai kosketusta. Hänen palvelijansa Linda käytti tämän tilaa hyväkseen varastaakseen isäntänsä rahat – hän otti itselleen kaikki taloon tuodut työpalkkiot ja uhkaili taiteilijaa pakottaen hänet sisällyttämään testamenttiinsa itsensä ja miehensä. Bakst onnistui lähettämään viestin vaikutusvaltaiselle ystävälle ja suojelijalle, filantrooppi Alice Warder Garrettille (1877-1952), joka auttoi veljelleen ja perheelleen omistautunutta Sophia-sisarta (naim. Kljatško) pelastamaan Léonin. He olivat tavanneet ensimmäisen kerran Pariisissa vuonna 1914, kun rouva Garrett oli diplomaattimiehensä kanssa Euroopassa, ja Bakst luotti Garrettiin pian sekä uskottuna että agenttina.
Taiteellinen ura
Vuonna 1889 Bakst perusti yhdessä Sergei Djagilevin kanssa vaikutusvaltaisen aikakauslehden Mir Iskusstva. Lehden sivuilla oli Bakstin grafiikkaa, ja nämä työt kohottivat hänet myös suuren yleisön tietoisuuteen.